Държавен вестник, бр. 103, 2016 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  103
Г л а в а  в т о р а
ПРАВОМОЩИЯ НА ИНСПЕКТОРАТА
Чл. 5. (1) Инспекторатът проверява дей-
ността на органите на съдебната власт, без да 
засяга независимостта на съдиите, съдебните 
заседатели, прокурорите и следователите при 
осъществяването на техните функции.
(2) Инспекторатът извършва проверки за 
почтеност и конфликт на интереси на съдии, 
прокурори и следователи, на имуществените 
им декларации, както и за установяване на 
действия, които накърняват престижа на съ-
дебната власт, и такива, свързани с нарушаване 
на независимостта на съдиите, прокурорите 
и следователите.
(3) При осъществяване на своите правомо-
щия главният инспектор и инспекторите са 
независими и се подчиняват само на закона.
Чл. 6. Инспекторатът действа служебно, по 
инициатива на граждани, юридически лица 
или държавни органи, включително на съдии, 
прокурори и следователи.
Чл. 7. Инспекторатът:
1. проверява организацията на администра-
тивната дейност на съдилищата, прокуратурите 
и следствените органи;
2. проверява организацията по образуването 
и движението на съдебните, прокурорските 
и следствените дела, както и приключването 
на делата в установените срокове;
3. извършва проверка по заявления на 
граждани и юридически лица срещу актове, 
действия или бездействия на органите на съ-
дебната власт по приключени производства, с 
които се нарушава правото им на разглеждане 
и решаване на делото в разумен срок;
4. анализира и обобщава делата, които 
са приключени с влязъл в сила съдебен акт, 
както и приключените преписки и дела на 
прокурорите и следователите;
5. при противоречива съдебна практика, 
установена при осъществяване на дейността 
по т. 4, сигнализира компетентните орга-
ни за отправяне на искане за приемане на 
тълкувателни решения или тълкувателни 
постановления;
6. при нарушения, установени при осъ-
ществяване на дейностите по т. 1 – 4 и 17, 
сигнализира административния ръководител 
на съответния орган на съдебната власт и съ-
ответната колегия на Висшия съдебен съвет;
7. извършва проверки за почтеност и 
конфликт на интереси на съдии, прокурори 
и следователи, на имуществените им декла-
рации, както и за установяване на действия, 
които накърняват престижа на съдебната 
власт, и такива, свързани с нарушаване на 
независимостта на съдиите, прокурорите и 
следователите;
8. приема вътрешни правила за провеждане 
на проверките за почтеност на експертите от 
специализираната администрация и органи-
зира тяхното провеждане;
9. приема вътрешни правила за извърш-
ване на проверките по т. 1, 2 и 4 в органите 
на съдебната власт, както и за проверките 
по т. 3 и 7;
10. прави предложения за образуване на 
дисциплинарни производства за налагане на 
дисциплинарни наказания на съдии, проку-
рори, следователи и административни ръко-
водители на органите на съдебната власт;
11. прави предложения за поощрение до 
съответния административен ръководител на 
съдии, прокурори и следователи за проявен 
висок професионализъм и образцово изпъл-
нение на служебните задължения;
12. отправя сигнали, предложения и доклади 
до други държавни органи, включително до 
компетентните органи на съдебната власт;
13. изготвя годишна програма за планови 
проверки и годишен доклад за дейността 
си, който представя на пленума на Висшия 
съдебен съвет;
14. обсъжда предложения от министъра 
на правосъдието проект на бюджет на съ-
дебната власт в частта му относно бюджета 
на Инспектората и го представя на Висшия 
съдебен съвет;
15. ежегодно предоставя публично ин-
формация за своята дейност и публикува 
годишния доклад за дейността си на интернет 
страницата си;
16. обжалва пред Върховния администра-
тивен съд решенията на съответната колегия 
на Висшия съдебен съвет по дисциплинарните 
производства по реда и условията на чл. 323 
ЗСВ;
17. изисква и обработва информационни 
данни от съдебни, прокурорски и следстве-
ни дела, като извършва наблюдението им 
съобразно критерии, приети с решение на 
Инспектората.
Чл. 8. (1) Инспекторатът осъществява 
дейността си чрез проверки, проучвания и 
анализи.
(2) Въз основа на действията на Инспекто-
рата по ал. 1 и в съответствие с констатациите 
и изводите на проверяващия екип се изготвя 
съответно акт за резултатите от проверката, 
констативен протокол, становище, сигнал, 
предложение или доклад.
Чл. 9. (1) Инспекторатът има кръгъл печат с 
изображение на герба на Република България 
и с изписани думите „Република България. 
Инспекторат към ВСС“.
(2) Печатът се полага върху оригиналите 
на актовете на Инспектората.
Г л а в а  т р е т а
СТРУКТУРА И ФУНКЦИИ НА ИНСПЕК-
ТОРАТА
Раздел I
Общи положения
Чл. 10. Инспекторатът се състои от главен 
инспектор и десет инспектори.